Oliivroheline

Oliivroheline on üks rohelisi värvitoone, murtud ja soojatooniline, keskmine kuni tume kollakas- või pruunikasroheline, mis meenutab vähem või rohkem rohelise oliivi värvust. Oliivid õlipuul Täidetud rohelised oliivid Charles Hayteri värvidiagramm näitab oliivrohelise segamist tertsiaarvärvina Värvinäidis 18 on tumedat oliivrohelist tooni. A nomenclature of colors for naturalists ... Tahvel X Oliivivärvi värvitud maja Bad Cannstattis Oliivselg-amadiin (Estrilda melanotis) on eestikeelse nime saanud seljasulgede värvi järgi Oliviinikristall Oliivivärvi varjundeid oliivrohelist ja ka oliivpruuni vaadeldakse erinevates värviteooriates erinevalt. Osa teoreetikuid, näiteks Munsell, näeb selles kollase ja rohelise segatooni segu mustaga, see tähendab varjundit, teised murtud tooni, mis tekib sekundaarvärvide segamisel (Hayteril näiteks oranži ja rohelise segamisel) musta lisamata. E. Glockeri "Grundriss der Mineralogie ..." järgi on Olivengrün "kollasesse kalduv roheline rohke pruuni ja natukese halliga", näitemineraaliks on toodud (roheline) granaat ja oliviin. Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." õpetab oliivrohelist segama Antverpeni sinisest (Preisi sinisest) ja põletamata sieenast. Saadav toon on väga tume, heledam oliivroheline on seal nimetusega Oil green. 1821. aasta värviõpik "Werner's Nomenclature of Colours" näitab oliivrohelist (olive green) sooja tumerohelise värvusena, mis on segatud rohurohelisest rohke pruuniga. Värvuse näideteks toob ta guajakipuu lehed ja mineraalidest oliviini. RAL Classic värvikaardi toon 6003 Olivgrün on märgatavalt tume ja veidi hallika varjundiga      . Pantone tekstiilivärvitoonid 17-0535 Green Olive ja 19-0516 Dark Olive on mõlemad tuntavalt hallikad, mitte küllastatud          . ISCC-NBS-i värvide tähistamise süsteemis on oliiv- (Olive) üks 13 põhivärvinimest, hõlmates rohekaskollaste (GY) sektori tumedamad varjundid heledast oliivrohelisest kuni oliivjasmustani                                      . Kollakasroheliste sektori (YG) varjundeid määratletakse nimetusega Olive Green, mis värvuselt lähenevad soojadele tumerohelistele, nagu pudelroheline                         . Veebivärv Olive, üks 16 esimesest veebivärvist, on päris oliiviga sarnaneva värvusega     , Olive Green selle heledam versioon     , Dark Olive Green pudelrohelisega sarnanev soe tumeroheline     . Oliivikarva varjundid on väga sagedased igasuguste rohelise taimestiku keskel elutsevate elusolendite välimuses, olles heaks kaitsevärvuseks. Oliivrohelise seljaga ahven (Perca fluviatilis) Isane veekonn (Rana esculenta) pulmarüüs Rohe-kärnkonn (Bufo viridis) Mets-lehelind (Phylloscopus sibilatrix) Rohevint (Chloris chloris) Suurkoovitaja (Numenius arquata) pesa oliivikarva munadega Heade varjevärvuslike omaduste tõttu looduses kasutatakse oliivrohelist ja oliivpruuni sageli sõjanduses, militaarsõidukite värvusena ja kamuflaažülikondade värvigammas. Eesti keeles esineb värvinimetus oliiwi-rohiline juba 1888. aasta ajalehes riidevärvi värvuse nimetusena. Nõukogude sõjaväelased 1981. aastal Ida-Berliinis Vietnami sõjas kasutatud Ameerika sõdurikiiver Kamuflaaživõrk militaarobjektil Kaasaegne kamuflaažikangas Eesti sõdurid lahinguvormis khakivärvus khakiroheline feldgrau https://www.eki.ee/dict/ekss/index.cgi?Q=oliivroheline&F=M https://archive.org/details/nomenclatureofco00ridg/page/n173 Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 126 https://www.c82.net/werner/#greens https://www.ralfarbpalette.de/ral-classic/ral-6003-olivgrun "Arhiivikoopia". Originaali arhiivikoopia seisuga 10. juuni 2023. Vaadatud 10. juunil 2023.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 10. juuni 2023. Vaadatud 10. juunil 2023.{{netiviide}}: CS1 hooldus: arhiivikoopia kasutusel pealkirjana (link) Wirmaline : St. Peeterburi Eesti ajaleht, 23 aprill 1888